El musical ‘Simba, el Rei de la Selva’ inaugura el Festival Música al Port 2019
13 de juny 2019

  

![](/media/wlmkjalp/74_c_musical_simba.jpg)  

 Els Jardins del Centre Cívic del Port de Sagunt acolliran este dissabte, 15 de juny, a les 23 hores, el musical _Simba, el Rei de la Selva_. L'esdeveniment, organitzat per la Unión Musical Porteña en col·laboració amb el departament de Cultura de l'Ajuntament de Sagunt, la Junta d'Andalusia, l'Associación Flamenco a Sagunt, la Generalitat Valenciana i l'Institut Valencià de Cultura serà el primer espectacle del Festival Música al Port. L'entrada serà gratuïta i l'espectacle està adaptat a tots els públics.

  

Més de 180 persones participen en el musical Simba, el Rei de la Selva devall la direcció teatral i artística de Rafa Garrido, la direcció musical de Jorge Vivas i la direcció coreogràfica de Magda Fuertes. La Banda Simfònica Unión Musical Porteña serà l'encarregada de posar la música a l'espectacle al costat dels cors infantil i juvenil de la societat, dirigits per Toni Matíes i Laura Agustí, així com la col·laboració del grup de dansa Aescena i d'alguns integrants del grup de teatre de la falla Luis Cendoya.

  

Este projecte que ha portat més de sis mesos de preparació té com a objectiu fer gaudir al públic amb les cançons emblemàtiques del clàssic de Disney com _Yo seré el Rey León, El ciclo de la Vida o Hakuna Matata._

  

![](/media/fujk3od1/74_c_banda_enseyando_reyleon.jpg)  

​El Festival Música al Port continuarà amb la representació de _Carmina Burana_ de Carl Off pel Cor Almudáfer i la Banda de la Societat Musical de Canet en els mateixos Jardins del Centre Cívic del Port de Sagunt el dissabte, 22 de juny, a les 23 h. En el mateix lloc, el dissabte, 29 de juny, tindrà lloc el concert de la Banda Simfònica Lira Saguntina, Música pel record, i el dissabte, 13 de juliol, a les 22 h, la Prova Selectiva dels Concursos de Cante, Guitarra i Ball Flamenc de la fundació Cante de las Minas.

  

La programació del festival finalitzarà el 20 de juliol, a les 23 h, amb el concert _XXV Retrobament Anys 60_ dels grups: Los Martes, Els Tetos, Sons (Fills dels’60) i Stiff Group.

*   [](http://www.facebook.com/sharer.php?u=https://aytosagunto.es/va/actualitat/el-musical-simba-el-rei-de-la-selva-inaugura-el-festival-musica-al-port-2019/ "Facebook")
*   [](http://twitter.com/share?url=https://aytosagunto.es/va/actualitat/el-musical-simba-el-rei-de-la-selva-inaugura-el-festival-musica-al-port-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-musical-simba-el-rei-de-la-selva-inaugura-el-festival-musica-al-port-2019/ "Linked In")
*   [](mailto:?body=https://aytosagunto.es/va/actualitat/el-musical-simba-el-rei-de-la-selva-inaugura-el-festival-musica-al-port-2019/)